|  |
| --- |
| Odôvodnenie nerozdelenia predmetu zákazky na časti |

Verejný obstarávateľ pred samotným vyhlásením tejto nadlimitnej zákazky posudzoval vhodnosť rozdelenia požadovaného predmetu zákazky a vzhľadom na nižšie uvedené skutočnosti, ktoré považuje za relevantné, sa samostatne rozhodol daný predmet zákazky nedeliť.

Pri svojich úvahách, ako z nižšie uvedeného vyplýva, verejný obstarávateľ uvedenú skutočnosť posudzoval hlavne :

* z hľadiska kvalitatívneho – ochranný odev pre hasičov – ťažký sa skladá z kabáta a nohavíc a poskytuje ochranu trupu, krku, paží a nôh pred účinkami plameňa, sálavého tepla, vody, kvapalných chemikálií a pred mechanickými vplyvmi. U ochranného odevu (kabáta a nohavíc) je potrebné zabezpečiť jednotný veľkostný sortiment, identickú farbu, rovnakú požadovanú kvalitu materiálu, šitia, podlepovania, celkového vyhotovenia. Vzhľadom na to, že sa jedná o osobný ochranný pracovný prostriedok, odev musí byť posúdený ako celok podľa nariadenia Európskeho parlamentu a Rady (EÚ) 2016/425 o osobných ochranných prostriedkoch a musí byť certifikovaný ako celok podľa noriem:

EN ISO 13688:2013 Ochranné odevy. Všeobecné požiadavky,

EN 469:2006+A1:2007 Ochranný odev pre hasičov. Požiadavky na vlastnosti ochranného odevu na zdolávanie požiaru,

STN EN 1149-5:2008 Ochranné odevy – Elektrostatické vlastnosti – časť 5: Požiadavky na vyhotovenie,

STN EN 343+A1:2008 Ochranné odevy – Ochrana proti dažďu,

ISO 16604:2004 – Ochranné odevy pre ochranu pred kontaktom s krvou a telesnými tekutinami – test membrány,

Certifikát OEKO – TEX Standard 100 pre všetky:

* 3 vrstvy odevu,
* Reflexné pásky,
* Nite.

Dôvody, ktoré viedli verejného obstarávateľa k  nerozdeleniu predmet zákazky s názvom “ ochranný odev pre hasičov – ťažký ” sú nasledujúce:

* zaručenia čo najlepšieho výsledku, pokiaľ ide o pomer medzi kvalitou a cenou,
* využiť verejné financie efektívnym, účinným a transparentným spôsobom,
* ide o dodanie tovarov, ktoré nie sú bežne dostupné na trhu, dodávatelia neponúkajú ochranný odev pre hasičov – ťažký po častiach (nohavice a kabát),
* certifikát sa vystavuje len na ochranný odev pre hasičov – ťažký ako celok,
* pri zabezpečení dodania tovaru a súvisiacich služieb ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii, fakturácii  v systéme SAP,
* na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky a predložiť ponuku,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na hospodárnosť  je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky „ochranný odev pre hasičov – ťažký“ nedeliť ale zachovať ho v celistvom stave.